Kulturhuset Blokhus har netop købt hele den store ølsamling med over 10.000 varianter af alle mulige slags øl. Det er Claus Nielsen, som gennem 40 år har samlet den helt unikke mængde af ølsorter. Forleden kunne vi på TV2/Nord fortælle, at ølsamlingen var til salg, fordi Claus Nielsen skulle flytte, og derfor havde sat sit hus i Visse ved Aalborg til salg. - Jeg er ked af, at jeg skal af med samlingen, men der er ingen vej udenom, når jeg skal flytte. Men jeg kan jo komme forbi og se samlingen i Blokhus, siger Claus Nielsen, der ikke vil ud med, hvad de mange øl er blevet solgt for. Ølsamlingen bliver hentet om to til tre uger, og så er det meningen, at Kulturhuset Blokhus har planer om etablering af en større udstilling indenfor den nærmeste fremtid.

Opsummering:
Kulturhuset Blokhus har købt Claus Nielsens ølsamling.